Alla lihthanke piirmäära jääv hange „Generaatori ostmine Saue Vallavalitsusele“

**VÄIKEHANKE ALUSDOKUMENT**

Hankija: Saue Vallavalitsus (edaspidi *tellija*)

Kontaktisik: abivallavanem Riho Johanson

Lisainfo: riho.johanson@sauevald.ee , +372 508 2974

1. **Hanke objekt ja eesmärk**
	1. Hanke objektiks on Saue Vallavalitsusele 110 kVA võimsusega generaatori ostmine koos 3-aastase hooldusteenusega. Generaatori ostukomplekti kuulub jaotuskilp (töömaakeskus) ja Transpordiameti registreeringuga generaatori vedamiseks kohandatud järelveetav haagis. Hanke osaks on järelveetava haagise registreerimine Transpordiametis hankija nimele ja generaatori komplekti tarne aadressile Kütise tn 8, Saue linn, Saue vald, Harju maakond.
	2. Hanke eesmärgiks on suurendada Saue valla valmisolekut, reageerimisvõimet ja vastupanuvõimet kriisiolukorras, mille põhjustab elektrikatkestus.
2. **Nõuded pakkujale**
	1. Pakkujal ei tohi esineda riigihangete seaduse § 95 lõike 1 punktis 4 (maksuvõlg) ega lõike 4 punktides 8 ja 9 (eelnevate lepingute rikkumine ja valeandmete esitamine) sätestatud kõrvaldamise aluseid.
3. **Pakkumuse esitamise tingimused**
	1. Pakkujal tuleb esitada pakkumuse koosseisus:
		1. Pakutava generaatori, jaotuskilbi ja haagise andmed ning infolehed või tootejuhendid;
		2. pakutavad ühikhinnad ja pakkumuse kogumaksumus lisaks 2 oleval vormil;
		3. kinnitus, et esitatud pakkumus on jõus vähemalt 30 kalendripäeva;
		4. kui pakkumus sisaldab ärisaladust, siis info pakkumuses sisalduva pakkuja ärisaladuse kohta (*ärisaladus ei saa olla kriteeriumid, mille alusel valitakse välja edukas pakkumus ehk pakutud hind; kui pakkuja pakkumuses ei märgi, milline osa pakkumusest on ärisaladus, siis on esitatud pakkumus pärast hankemenetluse lõppu avaliku teabe seaduse alusel avalikustamisele kuuluv dokument*).
		5. Pakkumus tuleb esitada hiljemalt **16.06.2023** e-posti aadressile riho.johanson@sauevald.ee
4. **Pakkumuste hindamine**
	1. Pakkumuste hindamise kriteeriumiks on madalaim hind. Edukaks tunnistatakse vastav pakkumus, mis on madalaima kogumaksumusega (koos käibemaksuga).
5. **Hankemenetluse läbiviimise tingimused**
	1. Pakkujad võivad küsida selgitusi hankedokumentide sisu kohta ainult kirjalikult e-posti teel.
	2. Tellija vastused esitatud küsimustele saadetakse kirjalikult e-posti teel samaaegselt kõigile teadaolevatele pakkumise esitamisest huvitatud isikutele.
	3. Kui huvitatud isik avastab pakkumuse ettevalmistamise käigus hankedokumentides vigu, vasturääkivusi või ebatäpsusi, siis on ta kohustatud sellest koheselt kirjalikult informeerima tellija kontaktisikut.
	4. Tellijal on õigus esitada pakkujatele küsimusi ning paluda pakkujatel täpsustada pakkumuste andmeid. Kui pakkuja jätab tellija küsimusele vastamata või ei vasta sisuliselt, siis on tellijal õigus pakkuja hankemenetlusest kõrvaldada ning menetluses pakkuja pakkumist mitte arvestada.
	5. Tellija võib pidada pakkujatega läbirääkimisi pakkumuse hinna ja sisu osas ning anda kõigile pakkujatele võrdselt võimaluse esitada uus täpsustatud pakkumus tellija nimetatud tingimuste osas tellija määratud tähtajaks.
	6. Pärast hankemenetluse tulemuste kinnitamist edastab tellija kõigile pakkujatele info hankemenetluse tulemuse kohta (eduka pakkuja nimi ja edukaks tunnistamise põhjendus).
	7. Tellija teavitab hankemenetluse tulemustest kõiki pakkumuse esitanud pakkujaid e-kirja teel.
	8. Hankijal on õigus põhjendatud vajadusel tunnistada igal hetkel riigihanke menetluse jooksul enne hankelepingu sõlmimist menetlus kehtetuks.
6. **Hankelepingu sõlmimine ja tingimused**
	1. Eduka pakkujaga sõlmitakse hankeleping käesolevale dokumendile lisatud tingimustel

(lisa 3).

1. **Alusdokumendi lisad**
	1. Alusdokumendil on järgmised lisad:
		1. Lisa 1 - Tehniline kirjeldus;
		2. Lisa 2 – Pakkumuse tabel;
		3. Lisa 3 - Hankelepingu projekt.